
DR.30.9.2002 37 
 

  

sederhana di samping cadangan pengurangan perbelanjaan awam secara mendadak 
dianggap belum tiba masanya memandangkan persekitaran luar yang masih tidak 
menentu terutama selepas peristiwa 11 September  2001 di mana pemulihan ekonomi 
dunia masih rapuh dan lemah. Bajet 2003 juga mengambil langkah bagi mengurang-  
kan jurang  kemiskinan bandar dan luar bandar yang mana jurang paras kemiskinan 
dikecilkan di samping mempertingkatkan  indeks kualiti hidup. Peruntukan  sebanyak  
RM5.34 bilion diperuntukkan  kepada projek-projek  luar bandar dalam usaha kerajaan 
meningkatkan pendapatan masyarakat luar bandar.  

 Ini merupakan peruntukan terbesar yang pernah disediakan yang meliputi 
pengembangan  pertanian dan subsidi baja, pembinaan jalan luar bandar, bekalan air 
dan elektrik, klinik kesihatan dan sekolah  luar bandar serta buku teks percuma. Bagi 
merealisasikan  unjuran Bajet 2003  yang dibentangkan  beberapa aspek harus diambil 
kira  bagi memastikan ekonomi negara mampu mencapai pertumbuhan keluaran dalam 
negara kasar melebihi unjuran konservatif kerajaan tahun ini dan tahun hadapan 
walaupun  pemulihan sebenar ekonomi  dunia masih  begitu rapuh.  

 Yang pertama, saya ingin menyentuh  mengenai prestasi kakitangan awam. 
Kerajaan sebenarnya prihatin dengan kakitangan awam yang menjalankan tanggung-  
jawab dengan penuh dedikasi. Pemberian bonus  sebulan gaji atau minimum RM1,200, 
pemberian cuti tanpa rekod dari tiga hari kepada tujuh hari bagi suami apabila isteri 
bersalin dan cuti tanpa rekod  sebanyak tiga hari apabila kematian anggota keluarga 
yang  terdekat. Ini lah yang merupakan  sikap keprihatinan Kerajaan Barisan Nasional 
kepada anggota perkhidmatan awam.  

 Di samping itu, kita  jangan lupa kepada segelintir kakitangan awam yang tidak 
melaksanakan tanggungjawab seperti yang diamanahkan dan mempunyai produktiviti 
yang lemah. Apakah mereka ini harus diberikan ganjaran yang sama kepada kaki- 
tangan awam yang mempunyai produktiviti dan amanah dalam melaksanakan   
tanggungjawabnya.  

 Timbalan Yang di-Pertua [Datuk Lim Si Cheng]: Ya, Yang Berhormat bagi 
Sri Gading. Saya ingat Yang Berhormat hendak keluar.  

 Datuk Haji Mohamad bin Haji Aziz: Terima kasih Tuan Yang di-Pertua, 
terima kasih sahabat saya Yang Berhormat bagi Batu Pahat. Cuti tujuh hari ini kalau 
isterinya bersalin cukupkah untuk menolong isteri ataupun tujuh hari itu digunakan  
untuk lain-lain saya pun tidak tahu sama ada kaum lelaki memang minat agaknya 
hendak menolong isteri. Macam saya memang minatlah, membancuh susu, membasuh 
lampin, tetapi cukupkah tujuh hari ini dalam erti kata hendak  membantu isteri yang  
bersalin dan isteri yang bersalin ini  dapat dia punya cuti yang berkenaan itu. Apakah  
dengan cuti tujuh hari  kepada suami ini beban isteri selepas dia bersalin itu dapat 
benar-benar dirasai oleh si isteri. Saya minta sedikit komen, macam mana kalau Yang 
Berhormat bagi Batu Pahat, isteri bersalin macam mana agak-agak?  

 Tuan Haji Siam bin Haji Kasrin: Terima kasih Yang Berhormat bagi Sri 
Gading. Mengenai cuti yang diberikan selama tujuh hari kalau suami yang berkenaan, 
suami yang terbabit  kalau ditumpukan kepada usaha-usaha membantu kepayahan  
kerana isteri bersalin, saya rasa memang mencukupi tetapi kalau si suami mengguna-  
kan kesempatan untuk kerja-kerja lain seperti  memancing dan sebagainya.. 

Seorang Ahli: Termasuk bermain golf. 

Tuan Haji Siam bin Haji Kasrin:...termasuk bermain golf saya rasa 
memanglah  tidak mencukupi. Saya teruskan Tuan Yang di-Pertua.  

Bahagian tatatertib setiap jabatan haruslah digerakkan secara aktif bagi 
memastikan  tiada perlanggaran etika dilakukan  ke dalam perkhidmatan awam.  Saya  
walau bagaimanapun,  begitu kagum  dengan kakitangan awam  yang tekun berada  di 
dalam Parlimen sehingga jam 5.30 petang dan balik ke pejabat atau ke rumah 
membuat homework  dan datang awal ke pejabat menyiapkan kertas kerja. Masyarakat  
hari ini banyak  mempersoalkan sesetengah kakitangan awam  yang berbelanja lebih 
daripada pendapatan ataupun emolumen .  

Mereka  seperti inilah merupakan duri dalam daging kepada kerajaan dan 
merendahkan reputasi perkhidmatan awam. Perhatian juga harus dilihat kepada 
jabatan-jabatan kerajaan selain daripada agensi kerajaan yang dipertanggungjawabkan  
untuk memungut cukai-cukai seperti Jabatan Kastam dan Jabatan Hasil Dalam Negeri. 



sederhana di samping cadangan pengurangan perbelanjaan awam secara mendadak dianggap belum tiba masanya memandangkan persekitaran luar yang masih tidak menentu terutama selepas peristiwa 11 September 2001 di mana pemulihan ekonomi dunia masih rapuh dan lemah. Bajet 2003 juga mengambil langkah bagi mengurang- kan jurang kemiskinan bandar dan luar bandar yang mana jurang paras kemiskinan dikecilkan di samping mempertingkatkan indeks kualiti hidup. Peruntukan sebanyak RM5.34 bilion diperuntukkan kepada projek-projek luar bandar dalam usaha kerajaan meningkatkan pendapatan masyarakat luar bandar. Ini merupakan peruntukan terbesar yang pernah disediakan yang meliputi pengembangan pertanian dan subsidi baja, pembinaan jalan luar bandar, bekalan air dan elektrik, klinik kesihatan dan sekolah luar bandar serta buku teks percuma. Bagi merealisasikan unjuran Bajet 2003 yang dibentangkan beberapa aspek harus diambil kira bagi memastikan ekonomi negara mampu mencapai pertumbuhan keluaran dalam negara kasar melebihi unjuran konservatif kerajaan tahun ini dan tahun hadapan walaupun pemulihan sebenar ekonomi dunia masih begitu rapuh. Yang pertama, saya ingin menyentuh mengenai prestasi kakitangan awam. Kerajaan sebenarnya prihatin dengan kakitangan awam yang menjalankan tanggung- jawab dengan penuh dedikasi. Pemberian bonus sebulan gaji atau minimum RM1,200, pemberian cuti tanpa rekod dari tiga hari kepada tujuh hari bagi suami apabila isteri bersalin dan cuti tanpa rekod sebanyak tiga hari apabila kematian anggota keluarga yang terdekat. Ini lah yang merupakan sikap keprihatinan Kerajaan Barisan Nasional kepada anggota perkhidmatan awam. Di samping itu, kita jangan lupa kepada segelintir kakitangan awam yang tidak melaksanakan tanggungjawab seperti yang diamanahkan dan mempunyai produktiviti yang lemah. Apakah mereka ini harus diberikan ganjaran yang sama kepada kaki- tangan awam yang mempunyai produktiviti dan amanah dalam melaksanakan tanggungjawabnya. Timbalan Yang di-Pertua [Datuk Lim Si Cheng]: Ya, Yang Berhormat bagi Sri Gading. Saya ingat Yang Berhormat hendak keluar. Datuk Haji Mohamad bin Haji Aziz: Terima kasih Tuan Yang di-Pertua, terima kasih sahabat saya Yang Berhormat bagi Batu Pahat. Cuti tujuh hari ini kalau isterinya bersalin cukupkah untuk menolong isteri ataupun tujuh hari itu digunakan untuk lain-lain saya pun tidak tahu sama ada kaum lelaki memang minat agaknya hendak menolong isteri. Macam saya memang minatlah, membancuh susu, membasuh lampin, tetapi cukupkah tujuh hari ini dalam erti kata hendak membantu isteri yang bersalin dan isteri yang bersalin ini dapat dia punya cuti yang berkenaan itu. Apakah dengan cuti tujuh hari kepada suami ini beban isteri selepas dia bersalin itu dapat benar-benar dirasai oleh si isteri. Saya minta sedikit komen, macam mana kalau Yang Berhormat bagi Batu Pahat, isteri bersalin macam mana agak-agak?. Tuan Haji Siam bin Haji Kasrin: Terima kasih Yang Berhormat bagi Sri Gading. Mengenai cuti yang diberikan selama tujuh hari kalau suami yang berkenaan, suami yang terbabit kalau ditumpukan kepada usaha-usaha membantu kepayahan kerana isteri bersalin, saya rasa memang mencukupi tetapi kalau si suami mengguna- kan kesempatan untuk kerja-kerja lain seperti memancing dan sebagainya.. Seorang Ahli: Termasuk bermain golf. Tuan Haji Siam bin Haji Kasrin:...termasuk bermain golf saya rasa memanglah tidak mencukupi. Saya teruskan Tuan Yang di-Pertua. Bahagian tatatertib setiap jabatan haruslah digerakkan secara aktif bagi memastikan tiada perlanggaran etika dilakukan ke dalam perkhidmatan awam. Saya walau bagaimanapun, begitu kagum dengan kakitangan awam yang tekun berada di dalam Parlimen sehingga jam 5.30 petang dan balik ke pejabat atau ke rumah membuat homework dan datang awal ke pejabat menyiapkan kertas kerja. Masyarakat hari ini banyak mempersoalkan sesetengah kakitangan awam yang berbelanja lebih daripada pendapatan ataupun emolumen . Mereka seperti inilah merupakan duri dalam daging kepada kerajaan dan merendahkan reputasi perkhidmatan awam. Perhatian juga harus dilihat kepada jabatan-jabatan kerajaan selain daripada agensi kerajaan yang dipertanggungjawabkan untuk memungut cukai-cukai seperti Jabatan Kastam dan Jabatan Hasil Dalam Negeri.